
	«Με το μέλι και το σφηλικούντρι τους. Επεισόδια από τον βίο του Άκη Κατελάρη»
του Γεώργιου Ν. Χαριτωνίδη

Στο Σπίτι της Κύπρου

Την Παρασκευή 7 Φεβρουαρίου 2020 παρουσιάστηκε στο Σπίτι της Κύπρου, με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας, το βιβλίο «Με το μέλι και το σφηλικούντρι τους. Επεισόδια από τον βίο του Άκη Κατελάρη» του Γεώργιου Ν. Χαριτωνίδη.

Στο βιβλίο ο συγγραφέας καταγράφει τις αναμνήσεις του παιδικού του φίλου και τις μνήμες από την απέλπιδα προσπάθεια αντιμετώπισης της εισβολής στις ακτές της Κερύνειας. 
Για το σύνολο του έργου του Γιώργου Χαριτωνίδη, τις αφηγηματικές τεχνικές που εφαρμόζει ο συγγραφέας όπως είναι η λιτότητα και η ελλειπτικότητα που διαφαίνονται κυρίως στο τελευταίο του πεζογράφημα μίλησαν ο ποιητής, δοκιμιογράφος, Διευθυντής του Περιοδικού «Νέα Ευθύνη», Δημήτρης Κοσμόπουλος, ο φιλόλογος, ποιητής, δοκιμιογράφος Γιώργος Μοράρης και η φιλόλογος, συγγραφέας, Δέσποινα Σμυρνιάδου.  
Αποσπάσματα από το βιβλίο διάβασε η ηθοποιός Ιωάννα Μυλωνά.

